মায়ের যাওয়ার পালা, চলছে বিসর্জনের আচার

কলকাতা: আজ বিজয়া দশমী। মা আসছেন বলতে বলতেই যেন বিদায়ের সময় চলে এল। আজ চারিদিকে বাজছে শুধুই বিষাদের সুর। বৃষ্টি মাথায় নিয়েই চলছে নিরঞ্জন পর্ব। মর্ত্য ছেড়ে পাড়ি দিচ্ছেন কৈলাশের পথে। নিয়ম মেনে বাবুঘাটে শুরু হয়েছে মায়ের বিদায়ের আচার পালন।

আলিপুর আবহাওয়া দফতরের পূর্বাভাস অনুযায়ী সকাল থেকেই আকাশের মুখ ভার। নেমেছে বিক্ষিপ্ত বৃষ্টি। মাকে এভাবেই বিদায় জানাচ্ছে মর্ত্য। সকাল থেকেই বাবুঘাট সেজে উঠেছে দশমীর চেনা ছন্দে। ঘাটে লোকের ভিড়। প্রথা মেনে মায়ের মূর্তি নিয়ে গঙ্গার দিকে এগিয়ে চলেছেন মানুষ। চলছে বিদায়ের পালা। সকাল থেকেই মণ্ডপে মণ্ডপে শুরু হয়েছে সিঁদুর খেলা, দশমীর আরতি, মিষ্টিমুখ। এবছরের মতো মাকে বিদায় জানিয়ে ফিরে যাবে আবার আরও একটা বছরের অপেক্ষায়। শুরু হবে দিনগোনা।

আরও পড়ুন: প্রাণের উৎসবের সমাপ্তির সুর, বিসর্জনে বাড়তি নজরদারি কলকাতা পুলিশের

এই আবহে কলকাতা পুলিশের তরফে নেওয়া হয়েছে একাধিক ব্যবস্থা। দশমীর ভিড় সামলানোর পাশাপাশি ঘাটে নিরঞ্জন পর্বও সামলাতে প্রস্তুত রয়েছে লালবাজার। ঘাটে পাড়ে আজ থেকে বাড়তি পুলিশ মোতায়েন থাকছে। গঙ্গায় টহল দেবে রিভার ট্র‌্যাফিক পুলিশ। ড্রোন দিয়ে আকাশপথে নজরদারি চালানো হবে। বসানো হয়েছে অতিরিক্ত সংখ্যক সিসিটিভি ক্যামেরা। জল পুলিশের দপ্তরে একটি রেসকিউ টিম তৈরি থাকছে। সেখানে থাকছেন পাঁচজন ডুবুরি। বাজে কদমতলা ঘাটে একটি বিশেষ লঞ্চে থাকছেন ৬ জন ডুবুরি

দেখুন খবর: